“Ca să facă loc pentru balta fiului, ne-a distrus proprietatea, a decopertat 600 mp pentru a face un drum de acces către lacul Măineasca”, spune un localnic, care l-a dat în judecată pe edilul Mihai Dobre.

Fiul primarului își asumă conducerea bălții și pe internet, unde atacă oamenii care se plâng de lipsa peștelui, făcându-i “cioroi”.

În același timp, Primăria Petrăchioaia plătește 18.000 de euro pe avocați pentru un singur proces, în care vrea să recupereze celălalt lac din zonă, bazinul piscicol Creața 3, deținut de un privat.

Familia Dobre n-a putut fi contactată, iar administratorul firmei piscicole a menționat doar că “Mugur Dobre nu are nici o implicare în firma mea”, refuzând, ulterior, dialogul.

UPDATE: Nora primarului din Petrăchioaia a afirmat, după apariția articolului, că soțul ei lucrează în alt domeniu și doar se cunoaște cu administratorul bălții.

„Atât eu cât și soțul meu lucram în alte domenii decât cele menționate de dumneavoastră, în alta localitate dintr-un alt județ, nu avem nicio legătură cu societatea amintită în articol. Nu neg faptul că soțul meu se cunoaște cu administratorul bălții, după cum probabil știți în mediul rural “toată lumea se știe cu toată lumea”, nu dezmint faptul că a mai lăsat comentarii uneori chiar nepotrivite (lucru întâmplat cu mult timp în urmă)”, a spus aceasta.

Subiectul a fost discutat și în emisiunea Adrianei Nedelea LA FIX:

Mihai Dobre și Mugurel Dobre

Numele Dobre, al familiei primarului Mihai Dobre, e omniprezent în Petrăchioaia. Dobre se numește și omul care administrează una din bălțile care compun o salbă în sudul comunei aflate la 20 de kilometri de București.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

În dreptul localității Măineasca se află “Balta pescarului”.

Balta e administrată de Macomais Piscicol SRL, firmă în care mezinul primarului Mihai Dobre, Codruț, a deținut acțiuni în 2014, pe când avea doar 19 ani.

Firma este controlată de facto de Mugurel Constantin Dobre, 27 de ani, fiul cel mare al primarului Mihai Dobre, care și administrează baza.

Codruț, stânga, și Mugurel Dobre

Afacerea n-are liniște. Vecinii îl acuză pe primar că le-a distrus terenurile pentru a face un drum către lacul băieților săi.i

“S-a încălcat dreptul de proprietate”

Libertatea a stat de vorbă cu avocații unui localnic, Mihai Iosifescu.

“La începutul lunii iunie 2015, i-a fost decopertată o suprafață de 600 mp din proprietatea sa, în vederea amenajării unui drum de acces la lacul Mostiștea, fiind încălcat astfel dreptul la proprietatea sa, aflată în satul Măineasca”, pretinde avocatul localnicului, Dan-Alexandru Drăcea.

Suprafața decopertată pentru amenajarea drumului de acces către lac

Avocatul se referă la lacul adiacent satului Măineasca, parte a salbei de lacuri Mostiștea.p

Recomandări Cum reacționează oamenii când se întâlnesc pe stradă cu câinele-robot Spot, folosit în spitale la triajul pacienților cu COVID-19

Avocatul susține că, prin lucrări ilegale, făcute pe bani publici, s-a urmărit profitul personal al fiului primarului.

“Prin defrișarea terenurilor aflate la marginea lacului s-a urmărit, de fapt, obținerea de beneficii (amenajare lac și instalare podețe, ce aduc profit), interesul direct fiind al primarului Dobre Mihai. Astfel, societatea care administrează lacul Mostiștea, respectiv Macomais SRL, este administrată de fiul primarului, respectiv de numitul Dobre Constantin, existând astfel un interes personal”, a adăugat avocatul.

“Campanie de sancționare cu scop de intimidare”

În plus, Drăcea adaugă că “primarul a început o campanie de sancționare a proprietarilor aflați în zona menționată, în special împotriva d-lui Iosifescu Mihai, emițând diverse procese-verbale de sancționare a unor așa-zise contravenții, cu scop de intimidare”.

Inițial, dosarul a fost clasat. Însă, în urma plângerii din dosarul 19824/94/2018, Judecătoria Buftea a retrimis cauza la Parchetul de pe lângă Judecătoria Buftea, pentru a se completa urmărirea penală.

Recomandări FOTO/VIDEO | Un producător de cătină din județul Gorj: „E aurul nostru!”

Limbaj agresiv pe rețelele sociale

Agitația nu e doar lângă lac, ci și pe internet, unde Mugurel Constantin Dobre, fiul cel mare al primarului, se supără când balta sa este criticată. El răspunde de multe ori cu un limbaj licențios ori injurios.

De exemplu, când un client s-a plâns de calitatea serviciilor: “Somotei, atâta am prins acolo două ore, nu vă mai duceți niciodată!!!! Spurcăciuni, țepari”, Mugurel Dobre i-a răspuns, amuzat: “Cioroiule!”. Acesta a fost taxat de următorul client, care i-a reproșat atitudinea: “Nu e deloc ortodoxă exprimarea”. Dobre jr și-a lăsat comentariul neclintit.

18.000 de euro pentru a recupera balta nr. 3

În ultimii ani, tatăl, Mihai Dobre, a pus ochii și pe o altă baltă din apropiere, Creața 3, care, în acest moment, este controlată de un privat.

Primarul Mihai Dobre

După o serie de procese care au avut loc în ultimii ani, pe 11 decembrie 2018, Primăria Petrăchioaia a angajat societatea de avocați Moloman, Lazăr și Asociații pentru a revendica bazinul piscicol.

“Prin prezenta, UAT Petrăchioaia dorește încheierea unui contract de reprezentare și consultanță juridică cu societatea dvs., în procesul privind revendicarea bazinului piscicol Creața 3. O zi bună!”, sună anunțul cumpărării directe.

Costul este unul neobișnuit pentru un singur proces: 18.000 de euro.

“Au săpat șanțuri adânci”

Iar acțiunile din cazul Măineasca seamănă cu alte acuzații care i se aduc primarului, de această dată în cazul bălții Creața 3.

Într-un extras dintr-o ședință publică din 24 aprilie 2015, găsită la un dosar de la Judecătoria Buftea, se arată cum primarul Dobre a intervenit în forță, cu utilaje, și a săpat ca să afecteze accesul la baltă al proprietarului:

“În data de 22.03.2014, la punctul de lucru al societății – bazinul piscicol Creața 3, Primarul Comunei Petrăchioaia, însoțit de Viceprimarul Comunei, cu ajutorul unor conducători de utilaje (buldoexcavator și camion transport 20T) au săpat în zona de proiecție a malurilor șanțuri adânci cu intenția de a distruge malurile și a bloca practic activitatea societății reclamante.

De asemenea, au descărcat o cantitate de 40 t de pământ în bazinul piscicol cu intenția de a construi un nou baraj și au reușit practic să distrugă o parte din habitatul natural, fauna ihtiologică și aviară din zonă, plante și animale sălbatice, elemente și formațiuni peisagistice cu valoare ecologică deosebită”.

Primarul Dobre a intrat în atenția publică după ce a apărat un șofer care numise “cioară” o elevă de 13 ani care trântise ușa microbuzului școlar din Petrăchioaia și după ce s-a aflat că a făcut achiziții supraevaluate de la o firmă de casă.

De peste o săptămână, de când a început investigația Libertatea, primarul Mihai Dobre nu a răspuns apelurilor și mesajelor ziarului.

Nici fiul acestuia, Mugurel Dobre, managerul bălții din comuna tatălui, nu a putut fi contactat. A răspuns, în schimb, Cornel Ioniță, acționar și administrator al Macomais Piscicol SRL.

“Nu are nici o implicare în firma mea”, a punctat acesta printr-un SMS. La întrebările suplimentare pe care i le-am trimis, nu a mai răspuns.

VEZI GALERIA FOTO VEZIFOTO POZA 1 / 9

Citeşte şi:

100.000 de euro părculețul, 68.000 de euro un beton în mijlocul câmpului la Petrăchioaia! Primarul PNL simpatizant al rasiștilor și-a modernizat vila impunătoare într-un an

Primarul care a făcut “jegoasă” familia fetei date jos din autobuzul școlii a eliberat 125 de licențe de taxi, în loc de 13, spune Curtea de Conturi!

„Polițistul și primarul zic că suntem jegoși. Dar suntem amărâți, nu jegoși”. Cazul elevei coborâte din autobuz: discriminare sau corectitudine politică?

Reacția secretarului Primăriei Petrăchioaia în cazul elevei de 13 ani care a fost jignită și umilită de șoferul microbuzului școlar. CNCD s-a autosesizat

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”